《题赵子昂摹唐人二戏马驹》
元代·方回

我尝远过燕山北，树木已无草一色。
骐骥骅骝动万匹，互啮交蹄戏跳踯。
谁欤画此双名驹，似斗非斗相嬉娱。
唐人遗迹赵子摹，善书善画今代无。
善书突过元章米，善画追还伯时李。
先画后书此一纸，咫尺之闻兼二美。
无章伯时两人合一人，愧我一诗难写两人真。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。